open-index/open-wikipedia-markdown huggingface dataset:
عبد لحق عشيق

**عبد لحق عشيق** (تولد ف 11 مارس 1959 ف الدار لبيضا)، هو بوكسور مغريبي. عشيق معروف حيت ربح لميدالية لبرونزية ف لألعاب لأولمپية د سيول ف 1988، ف لعبار د قل من 54 كيلو.

عشيق ربح جوج ميداليلات دهبية ف لألعاب لمتوسطية، ف 1983 ف الدار لبيضا، و ف 1987 ف اللادقية ف سوريا. هو خو محمد عشيق، اللي تا هو ربح ميدالية ف لبوكس ف لألعاب لأولمپية (ف 1992).
## مصادر

تصنيف:بوكسور مغريبي
تصنيف:بيوغرافيا د رجال
تصنيف:زيادة 1959
تصنيف:ناس حيين
تصنيف:ناس تزادو ف الدار البيضا
تصنيف:مغاربا د لقرن 21
عبد لعاطي إيڭيدر

**عبد لعاطي إيݣيدر** (بلأمازيغية:**ⵄⴱⴷⵍⵄⴰⵟⵉ ⵉⵖⵉⴷⴻⵔ**)، تولد ف 25 مارس 1987 ف الراشيدية، هو جراي مغريبي معتازل ديال لمسافات لمتوسطا. إيݣيدر معروف ف لمغريب حيت ربح لميدالية لبرونزية ف السباق د 1500 ميطرو ف لألعاب لأولمپية د لندن ف 2012، و هي لميدالية لوحيدة اللي جابها لمغريب ف ديك لألعاب.

## البيوغرافيا
تصغير|200px|Abdalaati Iguider lors de la finale du 5000m des jeux olympiques de Londres le 11 août 2012.|
### المسيرة الرياضية
تزاد عبد العاطي إڭدير فـ الرشيدية وبرز للجمهور العريض بعدما ربح الذهبية فـ سباق  فبطولة العالم للشباب 2004 اللي تدارو فـ غروسيتو، فـ إيطاليا. عامين من بعد، ومازال فئة الشباب، مقدرش يحافظ على اللقب ديالو فبطولة العالم اللي تدارو فـ بكين، ولكن جاب الميدالية الفضية بتوقيت 3 دقائق و40 ثانية و73 جزء من المائة.

فـ2008، وصل للنهائي الأول ديالو فالألعاب الأولمبية فالألعاب ديال بكين وكمل فالمركز الخامس فهذيك النهاية.

فـ2010، حصل على أول ميدالية ديالو ففئة السينيور فبطولة العالم داخل القاعة اللي تقامت فـ الدوحة، وخدّى فيها الميدالية الفضّية.

فـ2009 و2011، شارك فالنهايات ديال بطولات العالم فـبرلين ودايغو، ولكن ما قدرش يربح شي ميداليات، حيث جا فـالمركز  فالأولى و فالثانية.

عبد العاطي إكيدر ربح اللقب الدولي الكبير الأول ديالو فبداية موسم 2012، بعدما فاز فالفينال ديال 1500 متر فبطولة العالم داخل القاعة فإسطنبول. دار توقيت ديال 3 دقايق و45 ثانية و21 جزء من الثانية، وقدر يتفوق فآخر سباق سريع على التركي إلهام تانوي أوزبيلين والإثيوبي ميكونين جبريمدهين.

فأولمبياد لندن 2012، قدر يدي الميدالية البرونزية فسباق 1500 متر فمدة 3 دقايق و35 ثانية و13 جزء من الثانية. المرتبة الأولى فاز بيها الجزائري توفيق مخلوفي، والمرتبة الثانية حصل عليها الأمريكي ليونيل مانزانو. إكيدير جا فالمركز السادس فسباق ديال .

فـ2014، إغيدير كيحقق الميدالية الثالثة ديالو على التوالي فبطولة العالم داخل القاعة فـ سوبوت، وهاد المرة ببرونزية (3 دقايق 38 ثانية 21).

فـ2015، فالـبطولة العالم فـبـيـكـين، احتـافـظ بـالـمـيـدالـيـة الـبـرونـزية فـسباق 1,500 مـيتر بـوقـت 3 دقـايـق و34 ثانية و67 جزء من الثانية. فـ مارس 2016، جـا رابـع فـالبـطولة العالم داخل القاعة فـبورتلاند.

نهار 4 مارس 2018، فبطولة العالم داخل القاعة فبرمنغهام، قدر مرة أخرى يربح الميدالية ديال البرونز، فمدة ديال 3 دقايق و58 ثانية و43 جزء من المئة، من بعد الإثيوبي سامويل تيفيرا والبولوني مارسين ليفاندوفسكي.

فـ 2015، فـ لقاء هيركوليس ديال موناكو، عبد العاطي إكيدير نزل لأول مرة فـ مسيرتو تحت 3 دقايق و30 ثانية فـ سباق 1,500 متر، ودار وقت ديال 3 دقايق و28 ثانية و79 جزء من الثانية. فـ 27 غشت 2016، فـ باريز، حطم الرقم القياسي ديالو فـ سباق 3,000 متر بوقت ديال 7 دقايق و30 ثانية و09 جزء من الثانية.

## لجوائز
إيݣيدر متّل لمغريب ف بزاف د لبطولات و جاب فيها بزاف د لميداليات للبلاد، كلها ف 1500 ميطرو. من لميداليات اللي ربح كاين:
### لألعاب لأولمپية
* ميدالية برونزية (لندن 2012)
### لبطولة د لعالم
* ميدالية برونزية (بيكين 2015)
### لبطولة د لعالم ف لقاعة
* ميدالية دهبية (إسطانبول 2012)
* ميدالية فضية (الدوحة 2010)
* جوج ميداليات برونزية (سوپوت 2014 و بيرمينكهام 2018)
### لألعاب لمتوسطية
* ميدالية برونزية (پيسكارا 2009)

## السجلات
تصغير|300px

### الأرقام الشخصية

### التطور

## مصادر

تصنيف:بيوغرافيا د رجال
تصنيف:لعاب د لاتليتيزم مغريبي
تصنيف:زيادة 1987
تصنيف:ناس حيين
تصنيف:ناس تزادو ف الراشيدية
تصنيف:ناس د الراشيدية
بينات لفخاض

تصغير|سليپ مغطي منطقة بينات لفخاض

عند بنادم، منطقة د **بينات لفخاض** (النݣليزية: **crotch**) هي لمنطقة للي جات بينات لفخاد، مباشرة تحت من لحوض (لمنطقة د لجسيم فين كا يتلاقاو السيݣان ب الطورصو). هاد المنطقة غالبا ما كا تعتابر كا تشمل حتى لعانة ؤ لحجر.

## مصادر

تصنيف:طرف د لباس
جريمة بلا ضحية

[تصغير|مسيرة ل ناشيطين كا يتضاهرو ضد التجريم ديال [حشيش|لحشيش ب عتيبارها جريمة بلا ضحية.]]

**جريمة بلا ضحية** هي واحد فيعل مجرم من طاراف لقانون للي كايأنپليكي غير لفاعل بوحدو ؤلا كا يوقع بين جوج راشيدين بالمراضية بيناتهم. حيت لفيعل كا يوقع ب لمراضية بين ݣاع لجيهات لمعنية، صعيب بزاف ندويو على واش كاين ضحية. الجرايم بلا ضحية يقدو يختالفو من دولة ل دولة ولكن ف لعموم كا يتعلقو ب فعايل مجرمة بحال لحوزة ديال مخدرات ممنوعين، التهريب، لستيعمال ديال مخدرات ممنوعين، الدعارة، الزنا ؤلا فعايل سيكسوالية بينات راشدين مراضيين ممنوعة، لئخلال ب لحيى العام، ؤ زيد ؤ زيد.

ف السياسة، الناشطين السياسين ؤلا لموشرّيعين ممكن يخدمو مصطلح جريمة بلا ضحية ب معنى أن لقانون اللي كايدويو عليه خاصو يتحيّد.

الجرايم اللي بلا ضحية، ف لمبدء د الضران د تجون ستيوارت ميل، "بلا ضحية" من لمنضور د لموقف اللي كايعتابر لفرد هو السيد لوحداني على راسو، ؤ كايخرج من الطرح ديال لمافاهيم لمتجردة د لموجتاماع ؤلا الدولة اللي ممكن تدخل كا جيهة ف لموضوع.

## مصادر

تصنيف:جريمة
تصنيف:جرايم
تصنيف:ليبيرالية
عوقاب

العُقاب ڭنس من طيور تيتبع رتبة الجوارح وفصيلة البازية، وفيه كثر من 61 نوع تيعيشو بزاف منهم فأوراسيا وأفريقيا، و برا د هاد البلايص تيعيشو 2 نواع فميريكان و كندا هما لعقاب لقرع و لعقاب الدهبي، و تسعود نواع فالأوساط تميريكان و لجنوب ديالها و تلاتة نواع ف ؤسطراليا و كاينين نواع بزاف ف لفيليپين.

## مصادر


تصنيف:طيور
تصنيف:مفتارسات فوقانية
ميشيل ميركين

**ميشيل ميركين** (تولدات ف 25 يونيو 1975) هي عارضة ميريكانية و مذيعة ف التلفازة.

## مصادر

تصنيف:عارضات ميريكانيات
تصنيف:عارضات إغراء
تصنيف:زيادة 1975
تصنيف:ناس حيين
ڭريفون

**لڭريفون** ؤلا **لڭريفين** حيوان أسطوري عندو جسم تاع سبع، و راس وجناوح تاع عقاب، و خدمو لأوروپيين تصاورو و لقصص تاعو بزاف فتراث ديالهم و رمز للمؤسسات ودول ديالهم.
## معرض تتصاور


ملف:GD-EG-Alex-MuséeNat074.JPG|تمتال ڭرفين تلقا ف سقارة (مصر)
ملف:Persepolis 24.11.2009 11-18-45.jpg|ڭرفين أخميني ف پرسيپوليس
ملف:Cotta Greif 1839.jpg|ڭريفون
ملف:Venice - Statue of a griffin.jpg|تمتال ڭريفون ف مدينة لبندقية (الطاليان)
ملف:Musée Picardie Médiéval 05.jpg|نصب تاع ڭريفون ف متحف پيكاردي (فرانسا)
ملف:Rostock Wappen.svg|شعار مدينة روستوك (ألمانيا) تايبان فيه ڭريفون
ملف:Austro-hungarian coat of arms 1914.svg|شعار لإمبراطورية النمساوية لهنڭارية (1915-1918) تايبان فيه ڭريفون ف الليصر



## مصادر


تصنيف:شخصيات ف لأساطير ليونانية
تصنيف:شخصيات أسطورية هجينة
تصنيف:شخصيات ف لأساطير د ؤروپا
تصنيف:شخصيات ف لأساطير د مصر
تسكويل

تصغير|لمستويات د التسكويل د لبالغين ف لعالم من 2015 ل لفوق
**التسكويل** (النݣليزية: **Literacy**) (لفرانساوية: **Alphabétisation**) (لعربية: **التمدرس** ؤلا **محو لأمية**) هو التعلام ديال مهارات أساسية بحال لقراية ؤ لكتابة ؤ لحساب ب طريقة نظامية ف مؤسسات رسمية بحال لمدرسة ؤلا ب طرقان لانظامية بحال لجمعيات ديال محاربة لومّية ؤ التعليم اللانظامي. لمفهوم د التسكويل ف السنّين اللخرانية توسع باش يدخّل مهارات جداد من فوق لمهارات التقليدية بحال لقدرة على تخدام لورديناطور ؤ التعامل مع لعالم الرقمي للي كا يتسمى **التسكويل الرقمي**.

## أصل التسمية بالداريجة
كلمة **تسكويل** نيولوجيزم مشتق من كلمة **سكويلة** بالداريجة لي كا تعني لمدرسة ؤ لي لأصل ديالها من كلمة (الصبليونية: **escuela**). هادا ماشي أول شتقاق من كلمة سكويلة حيت ديجا ف لمنطوق لمغريبي (خصوصا منطقة لغرب) كا تتخدّم كلمة **مسكول** ؤلا **مسكولة** باش تعني بنادم قاري ؤلا دايز من لمدرسة.

## مصادر


تصنيف:لكتابة
تصنيف:لانڭويستيك تطبيقية
تصنيف:طبقات جتيماعية
لاكريم

**لاكريم** ولّا **لكريم** مغني راپ فرانساوي من أصول جزائرية سميتو لحقيقية **كريم زينود**. تولد كريم زينود ف 19 أبريل عام 1985 ف واحد لحي صغير ف باريس.

## لألبومات

## مصادر

تصنيف:راپور جزايري
تصنيف:رواپا و راپورات فرانساويين
تصنيف:زيادة 1995
تصنيف:زيادة 1985
تصنيف:ناس حيين
لمسيح الدجال

**لمسيح الدجال** ولا **الدجال لعور** هو لقب ل راجل تايتعتابر نهار يخرج من علامات الساعة لكبيرة عند لمسلمين.

لمسيح الدجال هو شخصية تاتخرج فلخر تاع الزمان عطاه الله قدرات باش يجرب نّاس. غادي يخرج حدا مدينة إصفهان لإيرانية، ف قرية يهودية، و غادي تبعو ف هاد لمدينة بوحدها 70 ألف من ليهود. تيدير راسو بلي صالح و تيدّاعي بلي هو ملاك و نبي و من بعد بلي هو رب. لهدف ديالو هو لقدس ولاكن فلخر غادي يقتلو عيسى ولد مريم ف مدينة اللد.

ڭال عليه لإمام الرازي:

## مصادر

تصنيف:شخصيات أسطورية ف لإسلام
تصنيف:لعدو د لمسيح
تصنيف:إسخاطولوجيا إسلامية
تصنيف:مقالات فيها مصدر و 3000 بايت
دبان إليكطروني

**الدبان الإليكطروني** ؤلا **البوتات الجتيماعية** (النݣليزية: **Social Bot**؛ لعربية: **ذباب إلكتروني**) هي بوتات لي كاتتفاعل بطريقة ؤطوماتيكية ف السيتات د ليعلام الجتيماعي. الميسّاجات (مثلا، التويتات) للي كاتوزعهم كايكونو ف الغالب ما معقداش ؤ كايتصرفو غالبا كا قطيع جماعي و ف بعض التحقيقات (Configs) ديالهم كايكونو مسيّرين جزئيا من طرف بنادم (هيبريد). الدبان الإليكطروني يقد يستعمل خواريزميات د الداكا الصطيناعي باش يعبّر ب طرقية قريبة بزاف للكلام الطبيعي د لباشار.
تصغير|إليسطراسيون د بوت

## أصل د السمية
عبارة **دبّان إليكطروني** هي تدريج ل لعبارة (لعربية: **ذباب إلكتروني**) للي منتاشرة ف الإعلام العربي ب معنى البوتات الجتيماعية للي كاتخدّمهم الأنظمة العربية باش تدير لحرب السيبيرانية على بعضياتها.

## التاريخ
الدبان ليليكتروني، من غير أن عندو القدرة باش يعاود يخدّم الميساجات ب طريقة ؤطوماتيكية، كايتشارك عاوتاني مع البوتات د السپام ف بزاف د لمعالم متعلقة بالقدرة ديالهم باش يأنفيلطريو جماعات كبار د الخدايميا (users).

البوتات د تويتر هو أبرز مثال، ولكن المقابلات ديالهم ف فايسبوك تلاحضو حتى هوما. حاليا، البوتات عندها مقدرة تجينيري ؤلا تئيكيپي راسها ب شخصيات د لانطيرنيط لي مقنعة ؤ تقد تأثر على الراي د الناس لحقيقيين.

## تخدام
الدبان ليليكتروني كايتخدم ل بزّاف د لغراض، من بينها:
* باش تأنفليونصي القرارات د الناس، بحال: ليشهار ل شي منتوج، تدعم شي حملة سياسية، تنفخ السطاطيستيك د التفاعل ل الصفحات د ليعلام جّتيماعي، ؤ زيد ؤ زيد.
* توفر عومالا د السربيس د لكليان لي يكون رخيص ب غاراض يجاوب على الاسئلة د الخدايمية.
* تجاوب على لأسئلة لي كاتعاود بزاف ب طاريقة طوماتيك.

لوتز فينݣر كايئيدونتيفي مجموعة د لإستيعمالات ل الدبان ليليكتروني:
* تعزز الشهرة: فاش كايكون عندك واحد لعاداد د الدبان ليليكتروني مخشي (مخبي) بين المتابعين ممكن يعاونو باش يستيميليو النجاح الرقمي.
* التعطاش-د-لانفلييونص: (النݣليزية: influence-for-hire) هو واحد لقتيصاد عاد بان ديال البيع ؤ الشرا د لانفلييونص ف ليعلام جّتيماعي.
* السپّام: البوتات للي كاتدير ليشهار ف الشاط كاتشبه ل السپّام ب ليميل غير هي مباشرة كثر.
* التحيز د القطيع: (النݣليزية: Social Influence Bias) للي كايخلي الخدايمية يؤمپليفيو التقييم ليجابي ؤ يكومپونصيو كثر من لقياس على التقييم السلبي.
* الصابوطاج: تدير أفعال للي تتعمد بيهم تأدي الخصم بحال تنتاحل الصيفة ديالو باش تشوه السمعة ديالو.
* التحيز د الراي لعام: تأنفليونصي التراندات ب عرّام د الميسّاجات للي لكونطوني ديالها متشابه ولكن لوسلوب د الكتابة ديالها مختالف
* التشويش: تغمق على حرية التعبير على طريق أنك تغرقها ف عرام د السپام للي مؤطوماتيزي.
* الفيشين: تسكامي الناس ب لهنداسة جّتيماعية باش تطير ليهوم المودپاسات ديالهم.

## مصادر

تصنيف:بوتات د أنتيرنيت
تصنيف:مقالات فيها مصدر و 3000 بايت
تصنيف:مقالات ب عناوين فيها نيولوجيزم
تصنيف:تأتير جتيماعي
لحكمة د الجماعة

[تصغير|كتاب ديال [دجيمس سوروڤيكي لي ب فضلو تّشهر لمفهوم ديال لحكمة د جّماعة]]
**لحكمة د الجماعة** هوّا لمجموع د لأراء ديال مجموعة متنوّعة د لأفراد لمستاقلين على بعضياتهوم، ف لموقابيل ديال رأي د حرايفي (متخصص) بوحدو (لحكمة د لفرد). وخا هاد لپروصي قديم بزاف، تّجليات ديالو ولات باينة كتر ف لعصر د لمعلومات ف سيتات د لويب بحال كورا ، ريديت ، سطاك إكستشينج ، ؤ ويكيپيديا، ؤ موارد خرة لي كاتعتامد على لمعرفة لجماعية د بنادم. واحد تّفسير ديال هاد لفينومين كيڭول بلي لحكم لفردي كيكون ديما فيه واحد "ضّجيج" (أخطاء، أحكام جاهزة...) بشكل ضمني، لي كيخلي لفرد مايوصلش ل لحقيقة، و بلي يلا خدينا لموعدّال ديال لأراء على مجموعة متنوعة ديال نّاس، كانقرّبو كتر ل تّصور لي كيمتّل لواقع، حيت داك ضّجيج على لمستوى لفردي كيلغي بعضياتو.

لحكمة د جّماعة كانلقاو تّطبيق ديالها ف لقانون، ف سّياسة، ف لفينونص و بزاف د لمجالات خرين لي كيعتامد لقرار فيهوم على معرفة عامة د لعالم ؤلا تقدير تقريبي، ماشي على معرفة دقيقة ديال مجال محدد لي نقدرو نعتامدو فيه على شي واحد متخصص (حرايفي ديال لمجال). ف شلا حالات كانلقاو بلي جّواب لي نتجاتو لحكمة د جّماعة، كيكون ب نفس لقيمة ؤلا شي مرات حسن من جّواب ديال حرايفي.

ف نضرية د لختيار الجتيماعي ، طيوريم د الجوري  كيعطي دليل شكلي على لأفضلية ديال لحكمة د جّماعة، تحت شروط محددة. هاد شّروط ؤ نّتايج لي كيترتبو عليهوم باقين تحت نيقاش، ولاكين لمنطقية ديال طّيوريمات براسهوم مافيها شك. أقدم طيوريم د الجوري هوّا طيوريم د الجوري د كونضورصي  لي كيرجع ل 1785.

واحد من أول لفلاسفة لي هضرو على لحكمة د جّماعة هوّا أرسطو ف كتابو سّياسة. ف هاد لكتاب كيڭول:

ف لفترة لعصرية، لمفهوم ديال لحكمة د جّماعة تنتاشر ب سباب واحد لكتاب عنوانو لحكمة د الجماعة لي صدر ف 2004، من تأليف دجيمس سوروڤيكي.

كاينين نتيقادات ل هاد لمفهوم، حيت ماشي ديما كيكون قابل ل تّطبيق، سيرتو فاش لأراء د لأفراد ماكيكونوش مستاقلين ؤلا ماكيكونوش لأفراد عندهوم معرفة كافية باش يعطيو رأي عندو قيمة، ؤلا كاتسيطر عليهوم لعقلية د لقطيع. ف 2018، واحد دّراسة علمية تنشرات ف مجلة نيتشر، بيّنات بلي لحكمة د الجماعة تقدر تحسّن كتر يلا لأفراد تجمعو ف جماعات صغيرة ؤ ناقشو شي موضوع بيناتهوم، قبل مايعطيو رّأي لفردي ديالهوم.

## شروط د لحكمة د الجماعة عند سوروڤيكي
على حساب سوروڤيكي، كاينين ربعة د شّروط لي خاصها تّوفر باش تكون لحكمة د الجماعة:
# الجماعة خاص تكون عندها لإمكانية ديال تنوع لأراء
# رّأي ديال فرد خاصو يكون مستاقل على لأراء د أفراد خرين ؤ مايكونش متأتر بيهوم
# أي فرد من لأفراد خاصو يكون قادر يكوّن رأي ديالو ب لمعرفة لفردية ديالو
# الجماعة خاصها تكون قادرة تجمع لأراء لفردية ف رأي ؤلا قرار جماعي
## مصادر

تصنيف:لفلسفة
تصنيف:مقالات فيها مصدر و 3000 بايت
تصنيف:پسيكولوجيا د لغاشي
تصنيف:لغاشي
تصنيف:ديموقراطية
نيولوجيزم

تصغير|سحابة د لكلام د النيولوجيزمات
**نيولوجيزم** (النڭليزية: **Neologism**) من ليونانية **νέο/''néo*** للي كاتعني ***جديد*** ؤ *'λόγος/*lógos*** لي كاتعني ***هضرة***. هي شي كلمة للي مازال جديدة ؤلا يالاه بانت ف شي [[لوغة]]. الضاهيرة د الخلق ؤ التصاويب د كلمات جداد كايتسمى [[نيولوجيا|النيولوجيا]]. الليسانيين كايفرقو بين عاداد د النواع د النيولوجيزم:

* **النيولوجيزم د الشكل**: لي هو كلمة جديدة يالاه تختارعات ؤ ما كانتش موجودة من قبل. بحال مثلا كلمة [[بيوتقليد|بيوتعياب]] ؤلا [[بيوتقليد]] للي تختارعو كا مقابل لكلمة **Biomimetics** ؤلا **Biomimicry** ب [[نݣليزية|النڭليزية]].
* **النيولوجيزم د التسلاف اللوغاوي**: لي هو فاش كاتسلف شي كلمة برانية بلاما تبدلها بزاف ؤلا غير كاتأضاپطيها شي شوية للداريجة. هاد النوع د النيولوجيزم كيتدار بزاف ف [[داريجة|الداريجة]] خصوصا مع [[لعربية]]، [[لفرانساوية]] ؤ [[نݣليزية|النڭليزية]]. كلمة **نيولوجيزم** براسها مثال ديال هاد النوع د النيولوجيزم.
* **النيولوجيزم د لمعنى**: لي ممكن نسمّيوه [[تكحاز سيمونتيكي|التكحاز السيمونتيكي]]. هو فاش كاتشد شي كلمة ديجا موجودة ف اللوغة ؤلا لشتيقاق ديالها ؤ كاتعطيها معني جديد لي يقد يكون قريب من المعنى القديم ؤلا بعيد عليه بزاف. أمثلة على هاد النوع هو مثلا كلمة فرتيتة لي المعني القديم ديالها هو طرف صغير بزاف د شي حاجة (فرتيتة د الخبز) ولكن تعطاها معنى جديد فاش تخدمات باش ترجم كلمة Charged Particle ب [[نݣليزية|النڭليزية]] ف الضومين د [[فيزيك|لفيزيك]] ل [[فرتيتة معمرة]] ب الداريجة.

من فوق هاد النيولوجيزمات التقليدية، جزء كبير د النيولوجيزم لعصري كايتدار على شكل واحد النيولوجيزم جديد للي ممكن نسميوه **النيولوجيزم د لاصل التيجاري** ؤلا **النيولوجيزم الراسمالي** ؤلا **النيولوجيزم د لماركات** للي هو فاش الشركات الخاصة كايبداو يصنعو كلمات جداد غالبيتهم أسماء ماركات مسجلة ؤ يدخلوهم للمعجم اليومي. أبرز مثال على هاد الشي هو الشركات د **البيڭ طيك** **Big Tech** فحال [[ݣووݣل|ڭووڭل]] ؤ [[تويتر]] للي دخّلو أفعال ؤ سميات جديدة ف لقاموس اليومي د بزاف د اللوغات بحال لفيعل **ڭوڭلي** للي كايعني تقلب على شي حاجة ف [[موطور د التقلاب]] د ڭووڭل ؤلا كلمة **تويت''' للي كاتعني پوسط ؤلا منشور ف السيت د تويتر.

## مصادر


تصنيف:موصطلحات
تصنيف:لانڭويستيك
تصنيف:مقالات فيها مصدر و 3000 بايت
تصنيف:صفاحي فيهوم نيولوجيزم ب الداريجة
ثمود

تصغير|صالح و الناقة
**قوم ثمود** هما قبيلة ؤلا تحالف قبايلي عربي تدكرو ف لقرأن، ؤ كانو ف لڭزيرة لعربية مابين لقرن 8 ق.م (فاش دكروهوم لأشوريين) و لقرن 5 ق.م فاش بانو ف سّجلات رّومانية.

## التاريخ
كانو ثمود قبيلة ولا قبايل تتسكن فشبه الجزيرة العربية، وحسبوهم النسابون المسلمين القدام من العرب القدام، وتيسكنوا فالحجاز غرب المملكة العربية السعودية، وتتسمى مدائن صالح. أقدم الكتابات ليتكتاشفات على ثمود تترجع لنقش لسرجون الآشوري، تيرجع تاريخ ديالو للقرن ثامن قبل الميلاد، وقعات بينهوم وبين الآشورين معارك. وتذكرات سمية ثمود فمعبد إغريقي فشمال غرب الحجاز، تبنى فعام 169 م، وحتا فمؤلفات أرسطو وبطليموس و بلينيوس، وفكتوب بيزنطية من القرن الخامس، وحتا فنقوش أثرية من مدينة تيماء، وبزاف تاع القصايد اللي ستشهدو بعاد وثمود أمثلة تاع البأس والقوة والمنعة.

### ف لمصادر لإسلامية

على حساب لمصادر لإسلامية كانو تينحتو الجبال باش يسكنو فيهم، و تيتاخدو سّهول ديالها قصورا ليهم، و تذكرات سمية ثمود فنصوص تاع لأشوريين فوحدا من معارك سرڭون التاني.

وقوم ثمود من لعرب البائدة، وهما قوم صيفط ليهم الله صالح نبي عليهم، تيدعيهم لعبادة الله ويخليو الأوثان وستاجبو ليه، وبزاف منهوم تحداوه وقتلو ناڭة ليصيفطها ليهوم الله وتسعود منهوم دارو فخ باش يقتلو صالح وعائلتو، فهللك الله اللي ظلموا منهم ونجى صالح والمؤمنين.

ثمود مدكورين ف بزاف لأيات لقرآنية، من بينها ف سورة فصلت:

#### النسب ديالهوم
تسمات ثمود من جدهوم ثمود بن غاثر بن إرم بن سام بن نوح. و تڭال ثمود بن عاد بن إرم، و تڭال ثمود بن عابر بن إرم بن سام و تڭال ثمود بن جابر بن سام بن نوح و هما من لعرب.

## مصادر

تصنيف:تاريخ د لعرب
تصنيف:قوام مدكورة ف لقرأن
تصنيف:تاريخ د السعودية
تصنيف:قوام عربية
تصنيف:مقالات فيها مصدر و 3000 بايت
حمد بوطالب

**حمد بوطالب** (مزيود ف 29 غشت 1961 ف بني سيدل) سياسي ؤ موطرجيم ؤ صحافي مغريبي هولاندي، كاينتامي ل حيزب د لعمال لهولاندي. و هوّا رئيس لبلدية د روطردام من 5 يناير 2009.

## حياتو

بوطالب تزاد ف عائلة ريفية ف إقليم ناضور، و بّاه كان إمام. ف 1976 هاجر معا مّو و خوتو ل هولاندا، ملي كان ف عمرو 15 عام. من صغرو كان مختالف على دّراري لي فعمرو، ؤ كانت عندو رغبة كبيرة باش يقرا و يتعلم.

بوطالب قرا جيني إليكتريك ب تخصص ف طّيليكوم، ؤ شد ليصونس ديالو من لمدرسة التقنية د هوخيري. تحوّل موراها ل صّحافة، و خدم مراسل ف ڤيرونيكا تيڤي، راديو NOS، و قناة RTL د هولاندا. خدم تا ف دّيپارطومو د لعلاقات لعمومية ف لوزارة د صّحة د هولاندا.

ف 2002، دفع ل أول منصب سياسي ديالو معا حيزب سميتو "ليستة د پيم فورتوين"، ولاكين ماخداش لمنصب حيت طرا ليه خلاف معا سّياسات د لحيزب. عام موراها نضم ل حيزب لعمال لهولاندي.

## لكاريير السياسية
ف يناير 2004، خدا بلاصت روب أودكيرك لي كانو تابعينو فضايح، ف لمنصب ديال عضو ف لمجلس لبلدي ديال روطردام. ف 2006، ملي لحيزب ديالو دخل ل لإئتلاف لحوكومي، بوطالب شد منصب ديال سيكريتير د الدولة ف وزارة شّؤون جّتيماعية و لخدمة، وخا لقيادة د لحيزب كانت واعدات بلي غادي يشد منصب أعلى من داكشي. ف تّعيين ديالو، تلقّا نتيقادات من سّياسي ليميني خيرت ڤيلدرز حيت عندو جوج جنسيات (مغريبية و هولاندية)، شّي لي ب نّسبة ل ڤيلدرز كيعني بلي ماعندوش ولاء كامل ل هولاندا.

ف 31 أكتوبر 2008، خدا تعيين كا عمدة د روطردام، ؤ بدا بشكل رسمي ف 5 يناير 2009. حمد بوطالب هوّا أول هولاندي من أصول زماڭرية و مسلمة كيشد منصب ديال عمدة ديال مدينة كبيرة.

ف 2021، كان بوطالب من بين لي ربحو لجايزة ديال أحسن عمدة، لي كاتعطيها لمؤسسة د لعمدات د لمدينة لعالمية.

## أعمال
بوطالب كيعجبو شّيعر لعربي، و طرجم متلاً لقصايد ديال أدونيس ل لهولاندية. ف يونيو 2010، عرض بعض لأعمال ديالو لمطرجمة ف مهرجان شّيعر لعالمي ف روطردام. ف 2013 كان عضو ف لّجنة تّحكيمية ديال نفس لمهرجان.

### كتوبا
* ساهم معا كتّاب خرين ف 
* 
* 

## مصادر

تصنيف:زيادة 1961
تصنيف:سياسيين هولانديين من أصل مغريبي
تصنيف:سياسيين من حزب لخدمة (هولاندا)
تصنيف:شاعير مغريبي
تصنيف:شاعير هولاندي
تصنيف:طرجمان مغريبي
تصنيف:طرجمان هولاندي
تصنيف:ناس حيين
تصنيف:ناس د ناضور
تصنيف:مقالات فيها مصدر و 3000 بايت
يوسف بن تاشفين

تصغير|297x297px|ضريح ديال يوسف بن تاشفين فمراكش
**يوسف بن تاشفين**، سميتو كاملة هي أبو يعقوب يوسف بن تاشفين بن إبراهيم اللمتوني الصنهاجي، تزاد عام 1009 فالمغرب و خدا لحكم عام 1065، و مات عام 1106 فمراكش و تدفن فيها، هو واحد من لحكام ديال دّولة لمرابطية من أصل أمازيغي، (قبيلة لمتونة)، تلقب بأمير المؤمنين و ناصر الدين، مراتو هي زينب النفزاوية، ؤ ولادو هوما علي بن يوسف بن تاشفين و تميمة بنت يوسف بن تاشفين.

## مصادر

تصنيف:لمرابطين
تصنيف:زيادة 1008
تصنيف:زيادة 1009
تصنيف:وفيات 1106
تصنيف:تاريخ د مراكش
تصنيف:زيادة 1006
تصنيف:ناس توفاو ف مراكش
تصنيف:شخصيات عندها كتر من تاريخ د لوفاة ف ويكيداطا
تصنيف:وفيات ف عوام 1100
ت ديال التار (فيلم)

**ت ديال التار** ؤلا **ت على ود التار** (ب ) فيلم ديسطوپي ديال لإتارة السياسية لي خرج ف 2005، ب إخراج ديال دجيمس ماكطيڭيو. لفيلم مبازي على حجاية مصورة لي صدراتها دي سي ڤيرتيڭو كوميكس ف 1988، ب نفس لعنوان، و متّلو فيه فنانين معروفين بحال ناطالي پورطمان (إڤي هاموند)، هوڭو ويڤين (ڤي)، ستيفن فراي (ڭوردون ديتريش)، ؤ غيرهوم.

لقصة د لفيلم كاتطرا ف بلاد النڭليز موستقبالية ولّا فيها نضام فاشي و شمولي، و كاتركّز على شخصية ديال ڤي V (ؤلا *تا* يلا طرجمناها)، واحد لأناركيست لابس ماصك، و كيدافع على لحرية و باغي يبدا تورة ب أعمال إرهابية ضد الدولة.

## مصادر

تصنيف:فيلم ميريكاني
تصنيف:فيلم د مورلقيامة
تصنيف:فيلم د لاكسيون
تصنيف:فيلم موخود من خدمة أدبية
تصنيف:أفلام د 2005
جيب

تصغير|الجيب د سروال د التجين
**الجيب** هو واحد لحاجة بحال الخنشة ؤلا الجوا كاتكون يا مخيطة من فوق الحوايج ؤلا مفصلة من وسطهم و كاتستعمل باش تهز ؤلا تخشي فيها المسايل الشخصية الصغار. الجيوبا كايكونو حتى ف الشانطات، الصاكادويات، الصيكان ؤ داكشي للي من نفس النوع.

## لأصل
الناس ف لقديم كانو كيخدّمو كياس ديال الجلد ولّا التوب باش يهزو فيهم حوايج. بحال ؤتزي (لمعروف ب راجل الجليد)، لي عاش ف جوايه 3300 قبل لميلاد، لي تلقات لڭسدة ديالو ف جبال لألپ ب حزام مخيّط فيه كيس فيه مجموعة د لحوايج بحال مكشط، أداة د لحفير، طرف ديال حجر الصوان، إبرة مصاوبة ب لعضام، و فڭيع مڭدّد.

## مصادر

تصنيف:طرف د لباس
اللعب بالشمع

تصغير|2014 WGT 265 Umbra Et Imago
اللعب بالشمع هو شكل من أشكال اللعب بالحرارة اللي تادار فممارسات البي دي إس إم، وهي تقطر الشمع من الشمعة على جلد تاع بنادم عريان، باش يحس بواحد شوي تالحريق.

وتيتعتابر شكل متقدم من اللعب لي يمكن يسبب حروق خطيرة.

## مصادر
 

تصنيف:سيكس
تصنيف:مقالات فيها موضوع حساس
تصنيف:بي دي إس إم
ضريب لمؤخرة (بي دي إس إم)

**ضريب لمؤخرة** (ب ) فبي دي إس إم عملية جنسية كاتخدّم كا عقاب ولا ل لإتارة لجنسية مابين پارطونير مسيطر ؤ أخور خاضع.

## مصادر

تصنيف:بي دي إس إم
تصنيف:سيكس
الذل الجنسي

**الذل الجنسي** هو ذل نفسي تيكون بتراضي على قبل الإثارة الجنسية.

## وسائل الذل
### الذل بالهضرة
* لعب دور تالحيوان، تعيط للخاضع بسمية الحيوانات وبسبان(كلب ، عاهرة ،) تخلي الخاضع ياكل ويشرب من ماكلة وطباسل الحيوانات.
* الإستخفاف بالهضرة بحال تعيطليه بولد، بنت ولا حيوان.
* تعيب ليه وجهو ولا الاعضاء تناسلية ديالو ولا مشيتو.
* الموافقة على اي هضرا ولا قرار جا من المسيطر.

## الذل تاع الجسم
* بحال القذف، ولا تدفل على الخاضع فوجهو ولا الجسم.
* تختارق ترما بزز، بقضيب اصطناعي ولا بريزات شرج، وبحال هاد الأدوات.
* العبودية
* افعال جنسية بزز بحال لحس عضو تالمرا، ولا لحس ترما، ولا مص القضيب.
* تحكم فاي تصرف تاع الخاضع وتساؤلو على الوقت ليخدا باش يدير المهام والفلوس ليتايخسر لموهيم تحكم فحياتو المادية كلها.
* تخلي الخاضع يدير شي حوايج مهينة لناس خرين مافراسهوم والو.
* الإنضباط(بي دي إس إم)،بحال ضريب المؤخرة(بي دي إس إم) وتصرفق، والجلد، وتحكم فنفس،وحوايج خرين بحال(تعذيب القضيب ؤ البيضات.
* التحكم فالحوايح يعني تحكم وتخلي الخاضع يلبس حوايج ممنوعة عليه فبلايص عموميين.
* بالنسبة للرجال تأنيت (سيكس) بزز تحياد الحوايج.
* بالنسبة للرجال لبس حزام العفة.
* حاجة مثيرة، وتيكون فيها الخاضع اثات بنادمي.
* الإحراج.
* ݣعيد على لوجه.
* ديوث، وهو تخلي الخاضع يكون حاضر بزز منين تكون تتمارس الجنس ولا يختار ليها الحوايج لي تلبس.
* خاص الخاضع يطلب الإذن لا بغا يجيب الپليزير فالجنس ولا الإستمناء.
* الذل قدام كلشي، وهي تهيني الخاضع قدام عائلتو ولا أي واحد.

## مصادر

تصنيف:سيكس
تصنيف:بي دي إس إم
تصنيف:مقالات فيها مصدر و 3000 بايت
سپايدرمان

**سپايدرمان** ولا الرجل العنكبوت (بالإنجليزية: Spider-Man) شخصية خيالية خارقة كاينا فالكتوب الميريكانية المصورة لي تاتنشرها مارفل كومكس. تڭادات شخصية من الكاتب المحرر ستان لي والكاتب الفنان ستيف ديتكو، وبانت أول مرة فالكتاب الهزلي تاع رسوم المصورة أميزينغ فانتازي العدد 15 (أغسطس 1962) فالعصر الفضي تاع الكتب الهزلية. لي وديتكو صوروا شخصية بلي راه يتيم تترعاه عمتو ماري وعمو بن فمدينة نيويورك، وتايعضو عنكبوت وتيعطيه قوة خارقة وخفة فالحركة، و القدرة باش يطلع فالحيوط والسطوحا، وحاسة تيحس بيها بالخطر.

## قصة شخصية
سميتو بالولادة پيتر بنجامين پاركر مات باه بالغدر ومن لبعد عاش مع عمتو حياة زوينة وملي كان فواحد رحلة تاع الجامعة عطو عنكبوت معدلين ليه الجينات وهو يعطيه قدرات خاصة وخارقة للقدرة البشرية وم هنا بدات قصة الفيلم بالأجزاء 3 :

سپايدرمان (فيلم 2002) و سپايدرمان 2 (فيلم) و سپايدرمان 3 (فيلم) .

والفيلم لاخر : الرجل العنكبوت المذهل (فيلم) و الرجل العنكبوت المذهل 2 (فيلم).

والفيلم تاع عالم مارڤل سينيمائي : سپايدرمان: العودة للوطن و سپايدرمان: بعيدا عن الوطن و سپايدرمان: لا عودة إلى الديار .

## مسلسلات رسوم متحركة
* سپايدرمان (1967)
* سپايدرمان (1981)
* سپايدرمان وأصدقائه المدهشين
* سپايدرمان (1994)
* سپايدرمان أنلميتد
* سپايدرمان (2003)
* سپيكتاكيولار سپايدرمان
* ألتيميت سپايدرمان

## مصادر


تصنيف:مارڤل كوميكس
تصنيف:أبطال خارقين
تصنيف:حجاية مصورة
تصنيف:شخصية خيالية
تصنيف:مقالات فيها مصدر و 3000 بايت
علي الزين

**علي الزين** (بلأمازيغية:**ⵄⵍⵉ ⵣⵣⵉⵏ**)، تولد ف 3 شتنبر 1978 ف عين تاوجطات، هو جراي مغريبي معتازل ديال لمسافات لمتوسطة. الزين معروف ف لمغريب حيت ربح بزاف د لميداليات مهمّة، منها لبرونزية ف السباق د 3000 ميطرو حواجز ف لألعاب لأولمپية د سيدني ف 2000، و جوج د لميداليات ف لبطولة د لعالم د الجرا (لبرونزية ف إشبيلية 1999 و لفضية ف إدمونطون 2001، بجوج ف 3000 ميطرو حواجز).

هو أول مرة بانت نجوميتو فالبطولات العالمية للشباب فالألعاب القوى فـ1996، فـسباق الحواجز، اللي تجرى فمدينة سيدني، وفاز فيها بالميدالية البرونزية. أول ميدالية ليه فئة الكبار كانت فبطولة العالم للعدو الريفي فـ1998، بحيث المركز اللي ولى فيه فالمركز الثاني عشر ساهم باش يدي الفريق المغربي الميدالية الفضية فالفرق.

فـ البطولة العالمية فـ ألعاب القوى، حقق أوّل نجاح فردي عالمي ديالو. فـ بطولة العالم لألعاب القوى 1999، ربح ميدالية برونزية فـ سباق الموانع د الرجال. حتى هيا، ربح البرونزية فـ نهائي الجائزة الكبرى للاتحاد الدولي لألعاب القوى 1999. بعد عامين، من بعد الأداء ديالو فـ الأولمبياد، شارك فـ بطولة العالم 2001 وحسن النتيجة ديالو وربح الميدالية الفضية. رجع للمسرح الأولمبياد فـ أولمبياد أثينا 2004، ولكن ما قدرش يوصل للمنصة فـ هاد المناسبة وختم السباق فـ المركز الثامن فـ النهائي.

فـ سنة 1999، حقق أسرع وقت فسباق الموانع بالنسبة للعدائين اللي ماشي كينيين (8:03.57). هاد الرقم من بعد تْجَاوَزُوهْ بزاف ديال العدائين اللي ماشي كينيين.

## الإنجازات

### الأرقام الشخصية اللي حطم

* 1500 متر - 3:43.8 دقيقة (1998)
* 3000 متر - 7:45.9 دقيقة (2004)
* 5000 متر - 13:32.56 دقيقة (1997)
* 3000 متر موانع - 8:03.57 دقيقة (2000)

## مصادر

تصنيف:بيوغرافيا د رجال
تصنيف:زيادة 1978
تصنيف:ناس حيين
تصنيف:لعاب د لاتليتيزم مغريبي
تصنيف:ناس تزادو ف مكناس
تصنيف:ناس د عين تاوجطات
بلال لخنوس

**بلال لخنوس**، تولد ف 10 ماي 2004، هو كوايري مغريبي كيلعب ف لوسط معا لفرقة د جينك ف بلجيكا ؤ لمونتخاب د لمغريب قل من 20 عام.

## حياتو
تولد لخنوس ف سترومبيك-بيڤير، ؤ كبر ف ڤيلڤورد ف لجيهة لفلامانية د بلجيكا.

### لكاريير ف لفراقي
تكوّن لخنوس معا أندرلخت، قبل ما ينتاقل ل جينك ف 2019. ف 24 يوليوز 2020 سنا أول كونطرة حتيرافية ليه. دار لبدية ديالو ف لبوطولة ف 21 ماي 2022 ضد لفرقة د ميخيلين.

### لكاريير معا لمونتخاب
تولد لخنوس ف بلجيكا، ؤ عندو أصل مغريبي. مورما لعب لخنوس معا لكاطيڭوريات د صغار د بلجيكا، بدا يمتل لمغريب ف 2021 معا لمونتخاب د قل من 20 لعام.

ف 10 نونبر 2022، تختار ف ليستة د 26 لعّاب ف لمونتخاب لمغريبي لي شاركات ف كاس لعالام 2022 ف قطر.

## مصادر

تصنيف:ناس حيين
تصنيف:زيادة 2004
تصنيف:كوايري مغريبي
تصنيف:كوايري بلجيكي
تصنيف:مقالات فيها مصدر و 3000 بايت
تصنيف:لعابا د كاس إفريقيا 2023
تصنيف:بلجيكيين من أصل مغريبي
تصنيف:رياضيين من أصل مغريبي
أحمد رضا تاڭناوتي

**أحمد رضا تاڭناوتي** (مزيود ف 5 أبريل 1996) كوايري مغريبي كيلعب ڭارديان معا لفرقة د لوداد لبيضاوي و لمونتخاب د لمغريب د كورة.

## لكاريير معا لمونتاخاب
ف 2018، تّاڭناوتي تّستدعا باش يلعب معا لمونتاخاب ف كاس لعالم 2018 ف روسيا. ف 10 نونبر 2022 كان ف لّيستة لّخرانية ديال 26 لعّاب د لمونتاخاب ف كاس لعالم 2022 ف قطر.

## مصادر

## مزاود
* 

تصنيف:ناس حيين
تصنيف:زيادة 1996
تصنيف:كوايري مغريبي
تصنيف:ناس تزادو ف فاس
تصنيف:ناس د فاس
تصنيف:لعابا د كاس لعالم 2018
كاپتن أمريكا

**كاپتن أمريكا** (بالإنجليزية: Captain America) هو شخصية بطل خارق خيالية تيبان ف المجلات المصورة اللي تتنشرها مارڤل كومكس. الشخصية ألفها جو سايمون وجاك كيربي. بان أول مرة فكاپتن أمريكا كومكس #1 ف مارس 1941 ونشرها تايملي كومكس، لي تحولات لمارڤل كومكس.

كاپتن أمريكا تدار باش يكون جندي خارق تيحب الوطن ديالو وتيحارب دول المحور ف الحرب العالمية الثانية وكان أشهر شخصيات تايملي كومكس فلفترة تالحرب. ونخافضات شعبية الأبطال الخارقين ملي سالات الحرب ومبقاش تتنشر قصص كاپتن أمريكا ف 1950. وعاودات مارڤل كومكس حيات كاپتن أمريكا ف 1964 وبقا تيتنشر حتا لديك الوقيتا.

تيلبس كاپتن أمريكا لبسا بلوان راية ميريكان وعندو درع مايمكنش يدمر تقريبا. سمية الحقيقية ديالو فالغالب هي ستيف روجرز (بالإنجليزية: Steve Rogers)، وهو شاب رقيق تياخد مصل تجريبي تيعطيه قوة فائقة باش يعاون حكومة ميريكان فالحرب العالمية الثانية. وملي قربات الحرب تسالي، تيتجمد وتيبقى حي فحالة إحياء معلقة حتى تيحيوه فالعصر الحديث.

كاپتن أمريكا كان أول شخصية من مارڤل كومكس تتبان خارج إطار تالقصص المصورة فالأفلام والمسلسلات. لعب دور ديالو المومثيل كريس إيڤانز ف كاپتن أمريكا: المنتقم الأول (2011) والمنتقمون (2012) وكاپتن أمريكا: جندي الشتاء (2014) والمنتقمون: عصر ألترون (2015)، وفي فيلم كاپتن أمريكا: الحرب الأهلية (2017)، والمنتقمون 2018، والمنتقمون نهاية اللعبة2019.

ف 2011، آي جي إن حط كاپتن أمريكا فالمركز 6 فالقائمة ت «أفضل 100 بطل كتب مصورة»، وفالمركز ثاني فقائمة «أفضل 50 منتقم» ف 2012.

## مصادر
 


تصنيف:مارڤل كوميكس
تصنيف:أبطال خارقين
تصنيف:حجاية مصورة
تصنيف:شخصية خيالية
تصنيف:مقالات فيها مصدر و 3000 بايت
بيت لغرس

تصغير|نبتة ڤيكطوريا أمازونيكا ف وسط من بيت غرس عملاق ف الجردة البستانية د سانت پيطرسبورݣ

**بيت لغرس** ؤلا **بيت الجاج** (النݣليزية: **Greenhouse** ؤلا **Glasshouse**) (الفرانساوية: **Serre**) (لعربية: **الدفيئة**) هي واحد لبنية اللي لحيوط ؤ السقف ديالوها مصاوبين ب لاساس من مواد شفافة بحال الجاج ؤ اللي كا يكبر فيه لغرس اللي كا يحتاج ضروف مناخية مضبوطة. هاد البنيات ممكن الكبر ديالها يتراوح من برارك صغار ل صروحا صناعيين عملاقين. الداخل د بيت الغرس كا يولي دافي على لخارج ديالو فاش كا يتعرض ل الشعا تاع الشمش ؤ بالتالي كايحمي الغرس اللي من وسطو من لبرد ف وقيتة الليالي.
[تصغير|شتلات د [ماطيشة صالحين ل لغرس ف بيت غرس صناعي كبير ف هولاندا]]

بزاف د بيوت لغرس عبارة على مجمعات صناعية هاي طيك ل لينتاج تاع الخضرة، الورد، ؤ الديسير. بيوت لغرس تاع الجاج كا تكون عامرة ب لماطيريل تاع التسخان، التبراد، الشعا، ؤ ممكن تكون مونيطوري ب لورديناطور باش تؤپتيميزي الضروف د النمو د لغرس. بزاف د التقنيات كاتخدّم باش تمانادجي الضروف د النمو د الغرس. من بينها: درجة الحرارة د الهوا، الروطوبة النسبية، ؤ البعد على الضغط د التبخّور. هادشي كامل باش توفر أحسن مناخ ممكن للتربية د شي غرسة.

## التاريخ
تصغير|لخيار مدلي من لقرمود د بيت د لغرس ف ريتشفيلد، مينيصوطا فين لفلاحا كانو كا يزرعو عدد كبير د لخيرات لفيلاحية موجهة ل لبيع ف السوق د مينياپوليس، 1910م.
[تصغير|ؤرونجري ف [قصر د ڤيرساي ف فرانسا]]
[تصغير|بيت د لغرس معزول ب [پلاستيك|لميكة ف نيوزيلاندا]]

لفيكرة د غرس نبتات ف وسط محكوم كانت موجودة من يامات الرومان. ليمراطور الروماني تيبيروس كان كاياكل لفݣوس يوميا. الجرادنية الرومانيين كانو كايخدّمو طرقان صناعية (كاتشبه لبيت لغرس) باش يوفروه ليه على طول العام. الفݣوس كان كاينزرع ف كرارس ب الروايض اللي كانو كا يعرضوها للشمش ب نهار ؤ كا يدخلوها ب ل الداخل ب الليل باش تبقى دافية.

### لقرن 19م
[تصغير|بيوت لغرس لملكية د لايكن، [بريكسيل|بروكسيل، بلجيكا، مثال على لمعمار د بيوت لغرس ف لقرن 19م.]]

لعاصر الدهبي د بيوت لغرس كان ف النݣليز ف لفترة لڤيكطورية فين أكبر بيوت لغرس ݣاع تبناو؛ هاد بيوت لغرس ب قوة ما كانو عاليين كان ممكن تخشي من وسطهم شجر عالي ل درجة تسماو ب بيوت النخيل.

## مصادر


تصنيف:مباني د الزراعة
تصنيف:جارديناج
تصنيف:مقالات فيها مصدر و 3000 بايت
تهلية شخصية

[تصغير|مرا كاتاخد [ماصاج]]
**التهلية الشخصية** (ب ، ب لعربية **العناية الشخصية**) هوّا لپروصي ديال لهتيمام ب الدات و لحوايج لي نافعين ل لفرد، بحيت لفرد **كيتهلّا** ف راسو، لي كيشمل تصرفات كيشجّعو على تطوير الدات من نواحي صّحة، تّعامل معا لأمراض بشكل مسبّق و فعّال، ؤ تحقيق سّعادة و رّاحة د نّفس و د لكسدة بشكل عام.

لأفراد كيمارسو "تّهلية شّخصية" بشكل مداوم ملي كيديرو رّياضة، كيحضيو لختيارات ديالهوم ف لماكلة باش تكون صحية، كيديرو ضروف مناسبين ناش ينعسو مزيان ف لّيل، كياخدو دواياتهوم ف لوقت يلا كانو مراض، ؤلا كيمشيو عند طّبيب بشكل دوري (متلاً مرة ف لعام) على ود فحص عام وخا مايكونوش مراض.

وخا تّهلية شّخصية مفهوم لي خدا هتيمام كبير ف سّنوات لّخرة، راه عندو أصول قديمة. واحد من أول نّاس لي هضرو عليه كان لفيلسوف ليوناني سقراط لي كان لمؤسس ديال لحاراكة د تّهلية شّخصية ف ليونان لقديمة. لهتيمام ب دّات عند لفرد د بنادم و ب نّاس لي قراب ليه طبيعة ف بنادم لي كاينين أدلة عليها من فترات قبلتاريخية.

## مصادر


تصنيف:تربية صحية
تصنيف:الدات
ؤرطوڭراف

[تصغير|كتاب ديال لورطوڭراف د [لألمانية تّنشر ف 1711]]
**لورطوڭراف** (ب ، ب ) هوّا مجموعة د لأعراف و لحكام د لكتابة ديال شي لوغة، لي كاتشمل لكتابة د لحروف، لعلامات د تّنقيط، تّكپتيل (، لكتابة ديال لحروف لكبار بحال ف لألفبائية لّاتينية)، ؤ غيرهوم. أغلبية د لّوغات لي كاينين ف كتر من بلاد عندهوم سيستيم د لكتابة، و أغلبية ديالهوم دازو من مرحلة ديال لمعيارة لي ضبطات شكال لكتابة فيهوم بحيت كانلقاو ختيلافات قليلة فيها، ب لموقارنة معا لّهجات ؤلا لّوغات لمهضورة.

لورطوڭراف ديال شي لوغة تقدر تّحجّر ؤ تبقا كيما هيّا على مدى عقود ؤلا قرون، ف لوقت لي لّوغة لمهضورة كاتبقا تّطوّر، شّي لي كيعطينا ؤرطوڭراف لي بعيدة بشكل صغير ؤلا كبير على لمنطوق. هادشي كانشوفوه متلاً ف لوغات بحال نّڭليزية. فاش تّبدال كيولي كبير بزاف، سيرتو يلا كانو تا تغييرات ف لڭرامير ؤ تّركيب د لجومال، كيقدرو يبانو مطالبات ب لمديار د معيارة جديدة ديال لّوغة.

تقدر لورطوڭراف تّبدل بشكل متعمد على ود تكريس لهوية لوطنية د شي بلاد، بحال ف لحالة ديال نّڭليزية لميريكانية، موقابيل نّڭليزية د النڭليز. كاينين بلدان بحال فرانسا و سپانيا دارو أكاديميات د لّوغة لي كاتجيري لورطوڭراف بشكل رسمي. ولاكين ف أغلبية د لّوغات ماكاينينش بحال هاد لمؤسسات سّلطوية، ؤ "لوطوڭراف صّحيحة" كاتّحدد بشكل موزّع و تدريجي ب تّيفاق مابين لمؤسسات تّعليمية، ديور نّشر د لكتوبا ؤ دّوريات، ؤ لبلايص د لخدمة، ؤ لأفراد كيكتاسبو لمعرفة د لورطوڭراف ب لقراية د لمحتويات لي كاينتجوها ؤلا كيعرضوها هاد لمؤسسات. وخا داكشي بعض لمؤسسات لأكاديمية كيديرو ڭيدات د سّتيل لي كيحددو مجموعة د لحكام لمتعلقة ب لكتابة لي منها لورطوڭراف.

لورطوڭراف تقدر تكون ساهلة ؤلا معقّدة، على حساب سّيستيم د لفونيتيك و لڭرامير ديال لّوغة، ؤ تا على حساب لعوامل تّقافية ؤ سّياسية لي عطاتنا ديك لّوغة ؤ لمعيار ديالها. على حساب مؤسسة سيل إنترناشينل *SIL International* ديال لّوغات، باش تكون لورطوڭراف فعّالة خاصها تكون مقبولة عند الناس لي خدامين ؤلا غادي يخدمو بيها، ؤ قابلة ل تّخدام من حيت تّناسق مابين لحروف لمكتوبين و لأصوات لمنطوقين ديال لّوغة.

## مصادر


تصنيف:لانڭويستيك تطبيقية
تصنيف:لوغة
تصنيف:مقالات فيها مصدر و 3000 بايت
لحتيباس لحراري

تصغير|لڭازات د بيت لغرس كا يخليو الشعا د الشمش يدوز من وسط لغلاف لجوي، ؤ يسخن لكوكب، ولكن كا تشرب ؤ تعاود تشع ليشعاع التحت-من-حمر (السخونية) للي كا يطلق السطح د لكوكب
تصغير|تحليل كوانتيتف: الطاقة كا تسركل بين لفضاء، لغلاف لجوي، ؤ السطح د لارض، مع لڭازات د بيت لغرس ف لغلاف الجوي للي كا تشرب ؤ تعاود تطلق ليشعاع د السخونية ؤ بالتالي كا تأتر ف الميزان الطاقي د لارض.

**لحتيباس لحاراري** ؤلا **لمفعول د ڭازات بيت لغرس** ()، هو واحد الپروسيس للي كا يجرا فاش الطاقة الجاية من الشمش د شي كوكب كا تختارق لغلاف لجوي د داك لكوكب ؤ كا تسخن ليه السطح ديالو، ولكن لڭازات د بيت لغرس ف لغلاف لجوي كا تمنع طرف من ديك السخونية ما ترجع نيشان ل لفضاء، ؤ النتيجة هي أن لكوكب كايزيد يسخن. المفعول د لحتيباس لحراري الطبيعي كايخلي لارض ما تهبطش ل درجة حرارة ديال التجمد للي كان ممكن تنزل ليها كون ما كانو فيها حتى ڭازات ديال بيت لغرس. زيد على هادشي، الزيادة على لموعدال الطبيعي د ڭازات بيت لغرس للي كا يتسبب فيها النشاط لبشري كا تخلي لارض تزيد تسخن مع الوقت كثر من ما هي ديجا سخونة.

أكتر ڭاز كيساهم ف هاد لمفعول ف الجو هوّ فوار لما.

## السمية
مامعروفش تحديداً شكون ختارع هاد لمصطلح ديال "مفعول د ڭازات بيت لغرس"، ولاكين مرجّح بلي لماطيماتيسيان لفرانساوي جوزيف فوريي هوّ اللول لي خدّمو ف 1824، فاش ستنتج بلي لأرض دايرة بحال شي "بواطة سخونة".

## مصادر


تصنيف:طابيعة
تصنيف:فينومين
تصنيف:جو
عبرات أساسية ف السيستيم لعالمي د لعبرات

تصغير|<center>لعبرات لأساسية سّبعة</center>
**لعبرات لأساسية** ف السيستيم لعالمي د لعبرات هوما سبعة د لعبرات، لي كيتّعتابرو سّاس ديال تعريف جميع لعبرات لخرين لي مخدّمين ف مجالات مختالفين ديال الصيونص، الطيكنولوجيا، و لحياة ليومية. هاد لعبرات هوما لأمپير (جهودية د سّارح د تّريسينتي)، قنديلة (جهودية د شّعا)، كيلڤين (لحرارة)، كيلوݣرام (لكتلة)، ميترو (طّول ؤلا لبعودية)، مول (لمقدار د لمادة) و تانية (زّمان). هاد لعبرات هوما سّاس ديال لميطرولوجيا لي هوّا لمجال د صّيونص لي كيهتم ب لعبار.

كاينين عبرات خرين بحال ليطرو، لعبرة لفلكية و ليكيكطرونڤولط لي ماشي عبرات أساسية، ولاكين مقبولين ف تّخدام ف سّيستيم لعالمي د لعبرات.

## مصادر


تصنيف:سيستيم عالمي د لعبرات
تصنيف:لعولوم
تصنيف:طيكنولوجيا
تصنيف:عبرات عالمية
تصنيف:مقالات فيها مصدر و 3000 بايت
ديكسيونير ديال الداريجة

تصغير|غلاف كتاب "أصول الدارجة المغربية" ديال حسن منياني
**الديكسيونير** ؤلا **لموعجام ديال الداريجة** هوّا واحد دّيكسيونير ؤلا ڭلوصير لي كيجمع لكلمات ديال دّاريجة لمغريبية و لّهجات ديالها، ؤ شي مرات تا عيبارات ؤ متال شعبية، ؤ كيكونو مشروحين ب لمعنى ديالهوم، ؤ شي مرات تا لإتيمولوجيا (لأصل د كلمات) ؤ تفاصيل تاريخية د تّخدام ديالهوم. دّيكسيونير د دّاريجة كيكونو لكلمات ديالو مستّفين على حساب تّرتيب د لحروف، سوا لعربية ؤلا لّاتينية على حساب لختيار د لألفبائية لي دارو مول دّيكسيونير.

بزاف د لحرايفيا ف مجالات مختالفين (لانڭويستيك، تاريخ، فولكلور...)، ؤ تا ناس بلا تخصص متعلّق ب لّوغة ؤ تّقافة لمغريبية، صاوبو ديكسيونيرات و ڭلوصيرات ديال دّاريجة. لمستشرقين تاهوما لعبو دور كبير ف تطوير معاجم ديال دّاريجة، ؤ كيبقا أشهر واحد فيهوم هوّا دّيكسيونير ديال جورج سيرافان كولان، باحت فرانساوي لي بقشش بزاف ف تّقافة ؤ لّوغات د لمغريب، ؤ لخدمة ديالو باقة كاتّخاد كا مرجع ف هاد لمجال.

كاينين معاجم ديال دّاريجة هتمو ب لمصطلحات لعامة ديال هاد لّوغة، و لبعض لاخور ركّز على مجالات محددة (بحال لملحون، لبحر، لبني) ؤلا لهجات ديال مناطق ؤلا مدون محددين ؤلا لكلمات لي عندها أصول محددة (متلاً أمازيغية ؤلا عربية). كاينين تا ڭلوصيرات لي كانو طرف من كتاب على شي موضوع عام، بحال كتاب "الأندلسيون و هجراتهم إلى المغرب خلال القرنين 16 و 17"، لي فيه ليستة د لكلمات جات من لّهجة لأندلوسية.

حيت لمغريب كايتميز ب التنوع الطبيعي و التقافي ديالو، هادشي ساهم ب شكل كبير ف إغناء التقافة لمغريبية، لي كاتشمل لهجاتها لعربية و لأمازيغية، من شمالها تال جنوبها، و من شرقها ل غربها، و لمصطلحات ديال لحياة ليومية لي كيستعملوها لمغاربا. لجمع ديال لكلمات د الداريجة ماشي غير "ترف معرفي"، مي مسألة ضرورية باش يتم لحيفاض على لموروت شّفوي و لأداب شّعبي لمغريبي، لي فيه لمتال، زّاجال، لأغاني و لقيصاص شّعبية. سيرتو حيت بزاف د لكلمات و تّعابير بداو كيتّنساو و كينقارضو، ؤ كانلقاو غي بعض شّراف لي باقين عارفينهوم.

## ليستة د الديكسيونيرات

## ليستة د ڭلوصيرات
هاد لّيستة فيها ڭلوصيرات (ليستات محدودين د لكلمات معا شرح) لي صدرو ف شاپيطر ديال شي كتاب عام، ؤلا على شكل مقالات.

## ليستة د لكتوبا د لمتال الشعبية

## نوطات

## مصادر

## شوف تا
* ويقاموس د دّاريجة
* ليستة د لمكتوبات ب الداريجة

تصنيف:ديكسيونير د الداريجة
تصنيف:مقالات فيها مصدر و 3000 بايت
أڤا ماكس

**أماندا أڤا كوصي** (مزيودة ف 16 فبراير 1994 ف ميلووكي ف ولاية ويسكونسين) لي تزادت ب سميت **أماندا كوصي**، ؤ معروفة ب سميتها لفنية **أڤا ماكس**، موغنية ؤ كاتبة د لأغاني ميريكانية من أصل ألباني. سنات كونطرا معا شركة *أطلانتيك ريكوردس Atlantic Records* ف 2016، ؤ عرفات نجاح كبير ب سينڭل عنوانو *Sweet but Psycho* لي خرج ف 2018، لي تّكلاصا نمرة 2 ف ؤسطراليا، و نمرة 10 ف لميريكان. لألبومات و لأغاني لي خرّجات من بعد تاهوما عرفو نجاح كبير ف بزاف د لبلدان.

لواليدين ديال أڤا ماكس هاجرو من ألبانيا ف 1990 بعدما طاح نّيضام الشيوعي تماك.

بزاف كيقارنو لأسلوب و الشكل ديالها معا ليدي ڭاڭا، لي كاتّعتابر من أنجح لموغنيات لميريكانيات. أڤا ماكس كاتعرف تهضر ب لألبانية، ؤ ڭالت بلي كاتعتابر راسها 100% ألبانية ؤ بلي بغات تعاون الناس ديالها ف بلادها لأصلية.

## مصادر


تصنيف:موغنية ميريكانية
تصنيف:زيادة 1994
تصنيف:ناس حيين
تصنيف:مقالات فيها مصدر و 3000 بايت
ليدي ڭاڭا

**سطيفاني جوان أنجيلينا دجورمانوطا** (مزيودة ف 28 مارس 1986 ف مانهاتن، ف نيويورك) لمعروفة ب سميتها لفنية **ليدي ڭاڭا**، موغنية ؤ كاتبة د لأغاني و مومتيلة ميريكانية. ليدي ڭاڭا معروفة ب لقدرة ديالها باش تبدّل صّورة لإعلامية ديالها بأشكال مختالفين، ؤ لمواهب لموسيقية لكبيرة ديالها. بدات ف لغنا و تّمتيل ملي كانت مراهقة، ؤ قرات ف كونصيرڤاطوار ديال *لمشروع التعاوني لفني 21* ف نيويورك، قبل ماتّخلا على قرايتها باش تبدا لكاريير لفنية ديالها.

نّجاح ديالها بدا ف 2008، ملي خرّجات ألبوم ب عنوان *The Fame*. ليدي ڭاڭا باعت كتر من 170 مليون تسجيل، ؤ كاتّعتابر من أنجح لفنانين د لموسيقا ف تّاريخ، ؤ لوحيدة من بين لموغنيات لعيالات لي عندها 4 ديال سّينڭلات لي تباعو كتر من 10 د مليون مرة. ربحات بزاف د لجوايز منهوم 13 جايزة د ڭرامي Grammy Awards، ؤ لڭولدن ڭلوب جوج مرات.

## مصادر


تصنيف:موغنية ميريكانية
تصنيف:زيادة 1986
تصنيف:ناس حيين
معجم الدارجة المغربية: الجذور و الاختلافات الجهوية

**معجم الدارجة المغربية: الجذور و الاختلافات الجهوية** هوّا ديكسيونير ديال الداريجة من تأليف د محمد بوسلام، لي خرج ف تلاتة د لڭزوات، لّول ف 2015، و تّاني ف 2018، و التالت ف 2024. ف هاد دّيكسيونير، دافع بوسلام على دّاريجة لمغريبية ب عتيبارها لوغة غنية ؤ عندها قدرات تعبيرية كبيرة، عكس ما كيفتارضو لبعض على حساب شنو ڭال.

دّيكسيونير فيه موقديمة ف لڭزو لّول لي كاتشرح كيفاش يقدر لواحد يقلّب فيه (على حساب ترتيب لحروف ؤلا لمدخل ب لفيعل، سمية د لفاعل ؤلا لمصدر)، ؤ لحروف لمستعملين فيه، ؤ تا بعض لمزايا د لفونيتيكية و نّحوية ديال دّاريجة. فيه كلمات ب دّاريجة، مشروحين ب لعربية لفصيحة، معا تحديد لأصل د لكلمة يلا كان معروف، ؤ لمصادر لي عتامد عليهوم لباحت.

لڭزو لّول كيبدا من حرف ا (ب كلمة "اتراكى"، لي كاتعني "رتاح") ؤ كيسالي ب حرف لحا (ب كلمة "الحيڭون"، لي كاتعني "دكر لحجل"). لڭزو تّاني كيبدا ب حرف لخا ب كلمة "خابور" (نوع د شّجر)، ؤ كيسالي ب حرف لعين ب كلمة "عيوع" (غوتة كيطلقوها لعيالات قبل سباق لماطا عند جبالة). لڭزو التالت كيبدا ب حرف لغين (ب كلمة "غاب") و كيسالي ب حرف ليا ب كلمة "يهود".

## لحروف لمخدّمين
هادو هوما لحروف لي تّعتامدو ف لكتابة ديال دّاريجة ف معجم الدارجة المغربية ب هاد تّرتيب: ا، أَ، آ، أُ، إِ، ب، بٍ (p)، ت، ث، ج، ح، خ، د، ذ، ر، ز، س، ش، ص، ض، ط، ظ، ع، غ، ف، فٍ (v)، ق، ك، كَ (g)، ل، م، ن، ه، و، ي.

## مصادر

تصنيف:ديكسيونير د الداريجة
تصنيف:مقالات فيها مصدر و 3000 بايت
قاموس الدارجة المغربية

**قاموس الدارجة المغربية** هوّا ديكسيونير ديال الداريجة صدرو *مركز تنمية الدارجة زاڭورة* ب مساهمة ديال ليسانيين مغاربا عبد الله شكايري و عبد الواحد مبرور، ب إشراف و تنسيق خليل امغرفاوي، زيادة على أكاديميين خرين ؤ طالابا ديال دّوكتورا. دّيكسيونير خرج ف 2017، ف 872 صفحة، ؤ هوّا تال دابا دّيكسيونير د دّاريجة لوحيد لي شّرح ديالو مديور تاهوّا ب دّاريجة لمغريبية.

دّيكسيونير تعرض ل بزاف د نّتيقادات من جيهة بسباب ضّروف د لإصدار ديالو، بعد ضّجة لي داروها تصريحات نور الدين عيوش، رئيس لمركز، لي دعم فيها فكرة تدريس دّاريجة ف لمدرسة، ؤ تا بسباب كلمات تدارت فيه لي توصفات بلي "سوقية"، و "دون لمستوى" من عند صّحافة، ؤ تا شي أكاديميين.

## مصادر

تصنيف:ديكسيونير د الداريجة
آيرون مان

**الراجل د لحديد** (ب نّݣليزية **Iron Man**، *آيرون مان*) هو بطل خارق تيبان فمنشورات مارڤل كومكس. بتاكر الكاتب ستان لي شخصية الراجل د لحديد. آيرون مان هو واحد من "لمنتاقمين" *The Avengers*. وهو القايد المساعد لي كينظم فرقة لمنتاقمين الجداد.

تيتعتابر المنݣول د لحديد (ب نّݣليزية Iron Monger) لعدو اللدود تاع الراجل د لحديد. تيلبس لبسة بحال ديالو ولاكن كبيرة واحد شوية.

## القصة
ملي وقعات ليه إصابة خايبة، تمكن العبقري المليونير طوني ستارك باش يعتق حياتو بتصميم لبسة حديدية خارجية تتعطيه الأسباب باش يبقا حي، هاذ الذرع المتطور تيخليه قوى من لعادي.

## مصادر
 


تصنيف:مارڤل كوميكس
تصنيف:أبطال خارقين
تصنيف:حجاية مصورة
تصنيف:شخصية خيالية
محمد ربيعي

**محمد ربيعي** (تولد ف 13 يوليوز 1993 ف الدار لبيضا)، هو بوكسور مغريبي. ربيعي معروف حيت ربح لميدالية لبرونزية ف لألعاب لأولمپية د ريو ف 2016، ف لعبار د قل من 69 كيلو. ربح تا لميدالية الدهبية ف لبطولة د لعالم د لبوكس ف 2015 ف قطر، ف نفس لعبار.

تختار ربيعي لبوكسور د لعام 2015 من السلسلة لعالمية د لبوكس حيت هداك لعام ربح لبطولة د لعالم و د إفريقيا بجوج. ف 2016 خدا وسام من الدرجة د قايد من عند لماليك محمد السادس.
## مصادر

تصنيف:بوكسور مغريبي
تصنيف:بيوغرافيا د رجال
تصنيف:زيادة 1993
تصنيف:ناس حيين
تصنيف:ناس تزادو ف الدار البيضا
تصنيف:مقالات فيها مصدر و علاين 3000 بايت
كاس لعالم 2022

**كاس لعالم فيفا 2022** هيّا كاس لعالم نمرة 22 د لكورة د رّجال لي تلعبات ف قطر من 20 نونبر تال 18 دجنبر. هادي أول كاس د لعالم لي تنضّمات ف بلاد عربية، ؤ تاني كاس تدارت ف أسيا من 2002 فاش دازت ف كوريا لجنوبية ؤ الجاپون. هاد تّورنوا كانت آخر كاس د لعالم تنضّمات ب 32 فرقة، حيت ف كاس لعالم 2026 ف لميريكان، كانادا و لمكسيك غادي يكونو فيها 48 منتخب وطني.

هادي أيضاً أول كاس د لعالم تلعبات ف لخريف، بلاصت ماتكون ف ماي، يونيو، ؤلا يوليوز، بسباب صّهد لي كيكون ف قطر ف صّيف.

لماتش د ليفتيتاح تّلعب ف 20 نونبر مابين قطر ؤ ليكوادور، ف تيران "البيت". لفينال تلعبات ف 18 دجنبر لي كيصادف ليوم لوطني د قطر، مابين لمنتخبات د فرانسا و لارجونتين، و ربحات لارجونتين ب لپيلانتيات بعدما تسالا لماتش ب 3 ل 3، باش تكون كاس لعالم التالتة ديالها بعد 1978 و 1986. فرانسا كانت كاتدافع على لّقب ديالها لي دّاتو ف 2018.

لمغريب دخل للتاريخ حيت ولّا أول منتخب إفريقي كيوصل للدومي فينال ديال كاس لعالم ف هاد لكاس، و تمّاك خسر قدّام فرانسا ب 0 ل 2.

## ختيار د لبلاد لمضايفة
5 د لبلدان كانو ترشّحو باش ينضّمو كاس لعالم 2022، هوما قطر، لميريكان، كوريا لجنوبية، جّاپون ؤ ؤسطراليا. قطر ربحات ف رّونضة رّابعة ب 14 صوت ضد ميريكان لي جابت 8 د لأصوات. كاينين نتيقادات بزاف ل قطر ؤ لفيفا على هاد لختيار، و تّيهامات ب تّزوير و لفساد لي باقين ف طور تّحقيق. نّتيقادات لي موجهة ل قطر كاتشمل تا مسائل د حقوق لإنسان بحال لخدمة لقسرية ؤ ضروف لخدمة لخايبة، على حساب مصادر صحافية بحال جّورنال لبريطاني *ذ ڭارديان*.

## شوفة عامة
### لجوايز د لفلوس
ف أبريل 2022، علنات لفيفا بلي جميع لمنتخبات لمشاركة غادي تاخد 1،5 مليون دولار ميريكاني قبل مايبدا تّورنوا باش تغطي مصاريف التحضير و التنقل، و علّاقل 9 مليون دولار ف طّوطال. لمجموع ديال لجوايز لمالية د هاد لكاس واصلة ل 440 مليون دولار، لي زايدة ب 40 مليون دولار على لقيمة د لجوايز د كاس لعالم 2018.

## لفراقي لمأهلين

**[[لإقصائيات د كاس لعالم 2022 (أسيا)|أسيا]]** (6)
*  (38)
*  (20)
*  (24)
*  (50) (مضايفة) (أول مشاركة)
*  (51)
*  (28)

**[[لإقصائيات د كاس لعالم 2022 (إفريقيا)|إفريقيا]]** (5)
*  (43)
*  (61)
*  (22)
*  (18)
*  (30)

**[[لإقصائيات د كاس لعالم 2022 (كونكاكاف)|كونكاكاف]]** (4)
*  (41)
*  (31)
*  (13)
*  (16)

**[[لإقصائيات د كاس لعالم 2022 (كونميبول)|كونميبول]]** (4)
*  (3)
*  (1)
*  (44)
*  (14)
**[[لإقصائيات د كاس لعالم 2022 (ؤقيانوسيا)|ؤقيانوسيا]]** (0)
* *تا منتخب ما تأهل*

**[[لإقصائيات د كاس لعالم 2022 (ؤروپا)|ؤروپا]]** (13)
*  (2)
*  (12)
*  (10)
*  (5)
*  (4)
*  (11)
*  (8)
*  (26)
*  (9)
*  (21)
*  (7)
*  (15)
*  (19)

تصغير|يمين|upright=1.5|

## دور لڭروپات
32 فراقي لي تأهّلو توزّعو على 8 د لڭروپات ب 4 د لفراقي ل كلا ڭروپ. كلا ڭروپ كيتّلعب فيه بحال تورنوا ب رونضة د روبن (جميع لفراقي ف ڭروپ كيلعبو معا بعضياتهوم)، موراها كيدوزو لفراقي ل لمرحلة د لإقصاء لمباشر.

### تهراس التعادل

### ݣروپ A

----

----

### ݣروپ B

----

----

### ݣروپ C

----

----

### ݣروپ D

----

----

### ݣروپ E

----

----

### ݣروپ F

----

----

### ݣروپ G

----

----

### ݣروپ H

----

----

## مرحلة لإقصاء لمباشر

### دور 16

----

----

----

----

----

----

----

### كار د فينال

----

----

----

### دومي فينال

----

### اللعب على لبلاصة التالتة

### فينال

## لهدافين

## مصادر


تصنيف:قطر
تصنيف:2022 ف لكورة
تصنيف:الرياضة ف قطر
تصنيف:مقالات فيها مصدر و 3000 بايت
تكلاخ

[تصغير|لوحة [هولاندا|هولاندية من 1556 مكتوب فيها "وخا لحمار يقرا ف السكويلة، ماعمرو يرجع منها عودان"]]
**التكلاخ** ؤلا **لكالاخ** هوّا نقصان ف دّكا، ؤلا لفهامة، ؤلا لعقل ؤلا تا حس لفكاهة. شّخص لمكلخ يقدر يكون مزيود هاكاك خلوق، ؤلا يكون هاد لكاراكطير فيه مكتاسب. شّخصيات لمكلّخة كيتخدّمو بزاف ف لقيصاص لكوميدية باش يضحّكو لقاري ؤلا لموشاهيد. كاين لي كيعتابر بلي تّكلاخ مضهر من لمضاهر ديال شّر، ؤ كاينين ناس خرين، بحال شّاعر ويليام بلييك، ؤ عالم لپسيكولوجيا كارل يونڭ، لي ڭالو بلي تّكلاخ يقدر يكون سّاس ديال لحكمة.

لفيلسوف ليوناني ثيوفراتوس عتابر بلي تّكلاخ هوّا "تقوليّة ذهنية ف لهضرة ؤلا لحاراكة". دجيمس ويلز ف كتابو "لفهامة د التكلاخ" كيفرّق مابين تّكلاخ ؤ لجهل، و كيڭول بلي لمكلخ كيكون واعي ب شنو كيدير، ماشي مدفوع ؤلا مضطر، وخا داكشي لي كيدير كيكون ضد لمصلحة ديالو.

يقدر لواحد يدير راسو مكلخ بلعاني كا نوع ديال تّلاعب ب لخرين، و باش يطيّح مستوى نّتيضارات ديالهوم، و يتجنّب لمسؤولية ؤلا لمحاسبة.

ف لهضرة لعامة د لمغاربا، شّخص لمكلخ يقدر يتسما ب بزاف د سّميات، بحال "كانبو"، "حمار"، "كيضار"، "زرڭ"، "مجلّج"، "جليجة" ؤ غيرهوم.

## مصادر

تصنيف:داكا
تصنيف:لفلسفة
نضرية

**النضرية** (ب النڭليزية: **<span lang="en" dir="rtl">Theory</span>** للي جاية من اللاتينية **Theoria** للي كاتعني "*تتأمل*، *تلاحض* ؤلا *تفحص*") هي، ف لحالة د **النضرية لعلمية**، مجموعة منساجمة ديال التفسيرات، د لمفاهيم ؤلا د لافكار على شي موضوع محدد. النضرية ممكن تحتاوي على قوانين ؤ فرضيات نابعة من التراكم ديال وقايع جايين على طريق الملاحضة ؤ التجربة، ؤلا ف لحالة د لماط مستنبطين من موسلّامات معطيين بحال: النضرية د الماطريسات ؤ لحتيمالات.

ما خاصش لواحد يخلطها مع النضرية ب لمعنى لأدبي ؤلا الشعبي ديالها ؤلا معا لفرضية لعلمية.

## مصادر

تصنيف:لعولوم
تصنيف:لفلسفة
تصنيف:تجريد
تصنيف:أنضمة مفهومية
تصنيف:سيستيمات
تصنيف:نضريات
كاس لعالم 2022 ݣروپ A

[تصغير|لماتش د لإفتتاح لي غلبات فيه [لمنتخب لوطني لإكواطوري د كورة|لإكواطور لمنتخب د لبلاد لمضايفة قطر ب 2 ل 0.]]
لماتشات د **ݣروپ A د [[كاس لعالم 2022]]** تلعبو مابين 20 و 29 نونبر 2022. هاد لڭروپ مكوّن من لمنتخبات ديال قطر، لإكواطور، هولاندا و السينيڭال. قطر خسرات لماتشات ديالها كاملين، و بهادشي ولّات أضعف بلاد مضايفة ف التاريخ د كاس لعالم من ناحية لمردودية.

## لكلاصمة و النقاطي

## لماتشات
جميع لأوقات محلية على حساب AST (UTC+3).

### قطر vs لإكواطور
هاد جوج فراقي تلاقاو ديجا 3 د لمرات، أخر وحدة ف 2018 فاش غلبات قطر ب 4 ل 3، ف ماتش أميكال. هادي لمرة لّولة كيتلاقاو ف ماتش رسمي.


### السينيڭال vs هولاندا
هاد جوج فراقي ماعمرهوم تلاقاو.



### قطر vs السينيڭال
هاد جوج فراقي ماعمرهوم تلاقاو.



### هولاندا vs لإكواطور
هاد جوج فراقي تلاقاو جوج مرات قبل، تّانية ف 2014 و تعادلو فيها 1 ل 1 ف ماتش أميكال.



### لإكواطور vs السينيڭال
هاد جوج فراقي تلاقاو جوج مرات قبل، أخر مرة ف 2005 فاش غلبات السينيڭال ب 2 ل 1، ف ماتش أميكال.



### هولاندا vs قطر
هاد جوج فراقي ماعمرهوم تلاقاو.



## مصادر

تصنيف:كاس لعالم 2022
تصنيف:السينيݣال ف كاس لعالم 2022
تصنيف:هولاندا ف كاس لعالم 2022
تصنيف:قطر ف كاس لعالم 2022
تصنيف:لإكواطور ف كاس لعالم 2022
تصنيف:مقالات فيها مصدر و 3000 بايت